La Policia Nacional i l’Ajuntament de Sagunt presenten la campanya de Turisme Segur a Sagunt
02 de juliol 2019

![](/media/c1ljelon/92_c_turismo-seguro.jpg)  
  

L'alcalde de Sagunt, Darío Moreno, i la delegada de Policia Local i de Turisme, Natalia Antonino s'han reunit amb el Cos Nacional de Policia a l'Ajuntament de Sagunt per a presentar la campanya Turisme Segur. En esta campanya es proporcionen consells, telèfons i pàgines web d'ajuda. També s'ha realitzat un fullet d'ajuda traduït en 11 idiomes amb consells per a una major seguretat en època estival.

  

La delegada de Policia Local i de Turisme, Natalia Antonino ha declarat que “**s'ha presentat la campanya de Turisme Segur per part del Cos Nacional de Policia. Una campanya que part del Ministeri de l'Interior per a sensibilitzar i conscienciar no solament els turistes que ens visiten, sinó a totes les empreses del municipi i en els llocs adequats on els que es puga transmetre eixa informació en un moment d'incidència perquè eixe turista puga denunciar un furt, un robatori, o qualsevol incidència que puga tindre i que sàpia el que ha de fe**r”. 

  

S'han proporcionat diferents dades de contacte amb la Policia Nacional en cas de necessitat com el telèfon 091, que canalitza i dóna resposta a les sol·licituds i demandes d'informació dels ciutadans en tot el territori nacional. També hi ha una aplicació gratuïta per a dispositius electrònics anomenada Alertcops. Esta aplicació actua com a canal bidireccional entre el ciutadà i els cossos policials. Permet a la Policia Nacional rebre alertes de delictes o situacions de risc, com a víctima o com a testimoni. D'altra banda, per a fets ocorreguts fora d'Espanya està disponible el Centre Nacional de Comunicacions Internacionals que funciona 24 hores els 7 dies de la setmana atenent les sol·licituds i demandes dels ciutadans espanyols que estan fora del territori nacional. Amb el centre es pot contactar tant per telèfon +34 91 582 20 00 com per correu electrònic cenci@dgp.mir.es . 

  

Els llocs per a denunciar són en la Comissaria de Policia i per internet [www.policia.es​](https://www.policia.es/) . D'altra banda, està el Servici de Denúncies Telefòniques per a Turistes Estrangers en el 902 102 112 prestat per agents de la Policia Nacional en anglés, francés, alemany i italià. Els horaris són en anglés i francés de 9 a 21 h i en italià i alemany de 9 a 15 h. També està el S.A.T.E (Servici d'Atenció al Turista Estranger). És una oficina policial on el turista és atés de manera personalitzada, integral i completa per un equip de funcionaris policials i d'intèrprets en el seu propi idioma. 

  

  

La delegada ha afegit que és “**una campanya realitzada també en diferents idiomes. Se'ns ha indicat que hi haurà una major afluència d'efectius fins i tot comptant amb helicòpters que passaran amb certa periodicitat. Per tant, juntament amb el servici de la Policia Local de Sagunt, la nostra Policia de Platges es reforcen a les platges del nostre municipi i dóna eixa seguretat que el turista necessita per a vindre a la nostra ciutat**”. 

  

Alguns dels consells preventius de seguretat són la vigilància constant de les pertinences, parar atenció quan es trau diners dels caixers, tindre la bossa tancada i cap avant en el transport públic, no transitar per llocs solitaris o poc enllumenats, o no deixar objectes a la vista en els vehicles.

  

  

![](/media/ucih2aov/92_c_turismo-seguro_01.jpg)  

​

*   [](http://www.facebook.com/sharer.php?u=https://aytosagunto.es/va/actualitat/la-policia-nacional-i-l-ajuntament-de-sagunt-presenten-la-campanya-de-turisme-segur-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-policia-nacional-i-l-ajuntament-de-sagunt-presenten-la-campanya-de-turisme-segur-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-nacional-i-l-ajuntament-de-sagunt-presenten-la-campanya-de-turisme-segur-a-sagunt/ "Linked In")
*   [](mailto:?body=https://aytosagunto.es/va/actualitat/la-policia-nacional-i-l-ajuntament-de-sagunt-presenten-la-campanya-de-turisme-segur-a-sagunt/)